kardosdrur/scandi-wiki huggingface dataset:
Magnus Landin Jacobsen

Magnus Landin Jacobsen (født 20. august 1995) er en dansk håndboldspiller, der pr. 2018 spiller for THW Kiel, hvor han spiller venstrefløj.

Landin er opvokset i Søborg med sine forældre og storebror Niklas Landin Jacobsen.

Klubber 
Første klubber
Landin har tidligere spillet for HIK Håndbold og Nordsjælland Håndbold.

 KIF Kolding København
I 2014 kom Magnus Landin til KIF Kolding København.

THW Kiel
17. november 2017 blev det offentliggjort, at han efter sæsonen 2017/18 skifter til THW Kiel, hvor også hans storebror, Niklas Landin Jacobsen spiller.

Landsholdet 

U-landsholdet
I 2013 var Magnus Landin med til at sikre det danske U/18-landshold verdensmesterskabet. Til VM 2015 for U/19 i Brasilien var han med til at vinde sølvmedaljer.

A-landsholdet

Magnus Landin debuterede på det danske landshold den 10. juni 2015 mod , hvor han scorede fire mål, heriblandt ét på et kontraangreb efter en aflevering fra storebror Niklas. Han fik sin VM-debut på i 2017 og EM-debut i 2018

Med landsholdet har han vundet VM i håndbold 2019 i Tyskland og Danmark, VM i håndbold 2021 i Egypten, samt VM i håndbold 2023 i Sverige og Polen.

Privatliv 
Magnus Landin er født og opvokset i Søborg i København og er lillebror til håndboldspilleren Niklas Landin Jacobsen.

Noter

Eksterne henvisninger 

Håndboldspillere fra Danmark
Håndboldspillere fra Nordsjælland Håndbold
Håndboldspillere fra Kolding IF
Personer fra Gladsaxe
Håndboldspillere fra THW Kiel
Olympiske håndboldspillere fra Danmark
Deltagere for Danmark ved sommer-OL 2020
Håndboldspillere ved sommer-OL 2020
Medaljevindere fra Danmark ved sommer-OL 2020
Olympiske sølvmedaljevindere fra Danmark
Joseph Bonnier de la Mosson

Joseph Bonnier, baron de la Mosson (født 1702 i Montpellier, død 1744) var en fransk adelsmand og samler.

Karriere 
Takket være en fædrenearv kunne han gøre karriere som officer i hæren, hvor han avancerede til oberst for regimentet Dragons-Dauphin og blev maréchal des logis for den kongelige husholdning. I 1726 forlod han Paris ved sin faders død for at overtage det nedarvede embede som skatmester for Languedoc. Han blev udnævnt til baron de la Mosson. Han arvede ligeledes Château de la Mosson i nærheden af Montpellier, hvor han lod opføre en folie, og familiens palæ i Rue Saint-Dominique 58-60 i Paris (Hôtel de Lude). Han var gift med Constance Gabrielle Magdeleine.

Samler 
Joseph Bonnier de la Mosson havde stor kærlighed til kunsten og videnskaben og var en ivrig amatørsamler, som brugte betydelige midler til at gennemføre sine store projekter. I sidste ende spenderede han hele sin formue og måtte bestandigt bede kongen om lån. Ved sin død i 1744 var han konkurs, og slottet blev af hans enke solgt i parceller.

Det fysiske kabinet 

Bonnier de la Mosson fik rokoko-kunstneren Jean Courtonne til at designe et raritetskabinet til sine fysiske apparater, og Courtonnes overleverede tegninger fra 1739-40 (Fondation Jacques Doucet, Paris) viser en udformning, som både tilgodeser videnskabelige principper og æstetisk stræben.

Kabinettet indeholdt et kemisk laboratorium, et officin, et rum med drejebænke, et kabinet med kemiske stoffer, et naturhistorisk rum og et fysisk-mekanisk kabinet. Dertil kom et bibliotek, et anatomisk kammer og et rum med herbarium, medaljekabinet, malerigalleri, en samling af smykkekunst og porcelæn mm.

Til sit kabinet bestilte Bonnier de la Mosson desuden en række dørstykker af maleren Jacques de Lajoüe, og de viser en kombination af de faktiske forhold i kabinettet og fantasifulde prospekter i baggrunden (1734, Beit Collection, Irland).

Efter Bonnier de la Mossons død i 1744 blev samlingen solgt på auktion, og auktionskataloget, illustreret af kunsthandleren Edme-François Gersaint, er bevaret. Georges-Louis Leclerc de Buffon købte montrene til insekter og udstoppede dyr til Jardin du Roi, og de findes nu på Muséum national d'histoire naturelle.

Se også 
 Hauchs Physiske Cabinet

Litteratur 
 Hill, Christopher R. "The Cabinet of Bonnier de la Mosson (1702-1744)," Annals of Science, 43 (1986), s. 147-174.

Kilder 
 Jennifer D. Milam: Historical Dictionary of Rococo Art, Scarecrow Press 2011, s. 61-62.

Eksterne henvisninger 
 Jean Courtonnes tegninger til Bonnier de la Mossons kabinet

Franskmænd i 1700-tallet
Officerer fra Frankrig
Samlere fra Frankrig
Personer i oplysningstiden
Personer fra Montpellier
Baroner fra Frankrig
Godsejere fra Frankrig
Jacques de Lajoüe

Jacques de Lajoüe (1686 i Paris (1687?) – 1761 sammesteds) var en fransk maler.

Han blev medlem af Académie royale de peinture et de sculpture i 1721. Han var især arkitekturmaler og dekoratør.

I 1732 blev han berømt på et perspektiv, som han udførte i Bibliothèque Sainte-Geneviève. I 1740 udgav han bogen Paysages et Perspectives med kobberstukne rokokomotiver. Han formgav titelbladet til Philips Wouwermans værker. Adskillige kobberstik af hans værker blev udført af Charles-Nicolas Cochin og Pierre Alexandre Tardieu.

Værker i udvalg 

 Bonnier de La Mossons fysiske kabinet og tre andre dørstykker (maleri, 1734, Beit Collection, Irland)
 Scene i en park (maleri, 1740'erne, Eremitagemuseet, Sankt Petersborg)
 (sammen med Abraham-Ignace Bolkman): Elegant selskab (maleri, privatsamling, Spanien)
 Design til et våben i form af en båd med sejl. Til "Recueil Nouveau de Differens Cartouches" (1734, tegning, Cooper-Hewitt, National Design Museum, New York
 Udkast til dekoration (1740-60, tegning, Cooper-Hewitt, National Design Museum)
 Vinter (tegning, Eremitagemuseet)

Litteratur 
 Marianne Roland Michel: Lajoüe et l'art rocaille, Arthena 1984

Kilder 
 "DE LA JOUE, Jacques", i Bryan's Dictionary of Painters and Engravers by Michael Bryan, edited by Robert Edmund Graves and Sir Walter Armstrong. London 1886-1889.

Malere fra Frankrig
Rokokomalere
Franskmænd i 1700-tallet
Personer fra Paris
Medlemmer af Académie royale de peinture et de sculpture
Dekorationsmalere
Abraham-Ignace Bolkman

Abraham-Ignace Bolkman (1704 i Torino – 1772 i Paris) var en fransk maler.

Han havde atelier i Rue des Prouvaires i Paris og blev kendt for dekorative prospekter i rokokostil. I 1752 blev han medlem af Accademia di San Luca i Rom.

Sammen med Jacques de Lajoüe har han bl.a. udført maleriet Elegant selskab (privateje, Spanien), som muligvis er udført for fyrst Victor Amadeus I af Savoyen-Carignan til spisesalen i til Hôtel de Soissons i Paris.

Kilder 
 Hélène Mouradian & Xavier Salmon: Jean-Jacques Bachelier: 1724-1806, Somogy: Musée Lambinet 1999, s. 182. 

Malere fra Frankrig
Rokokomalere
Franskmænd i 1700-tallet
Medlemmer af Accademia di San Luca
Personer fra Torino
Dekorationsmalere
Liste over erkendelsesteorier

Dette er en liste over erkendelsesteorier (epistemologier). De vigtigste er markeret med fed.

NOTE: Nogle af disse erkendelsesteorier er underemner af andre erkendelsesteorier.

A 
 Absolut idealisme
 Aktualitetsprincippet

B

C 
 Calvinisme

D 
 Deduktivisme
 Determinisme

E 
 Empirisk realisme
 Empirisme

F 
 Falsificerbarhedskriteriet
 Formel logik

G

H 
 Heuristisk metode
 Holisme
 Humanisme

I 
 Induktiv empirisme
 Induktivisme
 Infinitisme
 Innatisme
 Internalisme og eksternalisme

J

K 
 Kritisk filosofi
 Kritisk humanisme
 Kritisk idealisme
 Kritisk rationalisme
 Kritisk realisme

L 
 Logicisme' (analytisk filosofi) Logisk positivisme

 M 
 Marxisme (indirekte)
 Matrialisme
 Mekanicisme

 N 
 Naiv realisme
 Naturalisme

 O 
 Objektiv idealisme

 P 
 Positivisme
 Psykologisme

 Q 

 R 
 Rationalisme Radikal empirisme
 Realisme
 Reduktionisme Reliabilisme Repræsentativ realisme

 S 
 Skepticisme Subjektiv idealisme

 T 
 Transcendental fænomenologi Transcendental idealisme'

U

V

W

X

Y

Z

Æ

Ø

Å 

Erkendelsesteori
Erkendelsesteorier
Deduktivisme

Deduktivisme er en filosofisk retning, som siger at noget kan erkendes, som viden, hvis det kan udledes af nogle aksiomer.

Aksiomerne skal helst være så simple og selvindlysende som muligt. Filosofen, Descartes, fandt på aksiomet: "Cogito ergo sum" (jeg tænker derfor er jeg).

Eksempel 
Antag følgende:
 Alle studenter er dovne.
 Når man er doven, sover man meget.
 Når man sover drømmer man.
Her kan vi udlede nye postante:

 1. aksiom siger at alle studenter er dovne.
 2. aksiom siger at man sover meget som doven, ergo må studenter sove meget.
 3. aksiom siger at man drømmer når man sover, ergo må studenter drømme meget.
Nu er følgende påstand udledt: "Studenter drømmer meget.". Denne påstand erkender deduktivismen, som viden (hvis aksiomerne er erkendt, som viden).

Filosofi
Erkendelsesteori
Everglades National Park

Everglades National Park er en nationalpark og et verdensarvområde i delstaten Florida, USA. Parken forvaltes af den føderale National Park Service. Parken blev etableret 6. december 1947, og er på 6.104 km². De vigtigste naturattraktioner i nationalparken er den sydlige del af vådområdet Everglades i den amerikanske delstat Florida. Nationalparken dækker ca. 20% af det oprindelige vådområde. Hele Everglades er i dag på 20.000 km².

 
Everglades er den største subtropiske vildmark i USA.  Mangroveøkosystemet og flodmundingen er hjemsted for 36 beskyttede arter, herunder floridapanter, spidskrokodille og vestindisk manat.  Nogle områder er blevet udtørret og udviklet; genetableringsprojekter har til formål at genetablere økologien.

Everglades kom på UNESCOs liste over verdensarvsteder 24. oktober 1979. Området har mange sjældne planter og dyr. Området er specielt kendt for sine alligatorer.
Everglades har også siden 1987 været Ramsarområde.

Se også 
 Nationalparker i USA

Eksterne kilder/henvisninger 

 Begrundelse for Verdensarvstildeling  på UNESCOs websted
 Officielt websted  

Nationalparker i USA
Verdensarvsområder i USA
Florida
Gibraltars Liga Cup 2013-14

Gibraltars Liga Cup 2013-14 er første udgave af Gibraltars Liga Cup, en turnering for holdene i Gibraltars Premier Division.

Gruppekampe

Gruppe A

Gruppe B

Semifinaler 
Kampene blev spillet den 1. februar 2014

|}

Finale 
Finalen blev spillet den 22. februar 2014

|}

Fodboldsæson 2013-14
Liga Cup 2013-14
Statsforvaltningen i Donetsk

Statsforvaltningen for Donetsk Oblast (, ) var den ukrainske regerings administrative hovedkvater i Donetsk Oblast i det østlige Ukraine. Bygningen er beliggende i den centrale del af byen Donetsk.

Urolighederne i 2014 
I marts og april 2014 har bygningen, der huser statsforvaltningen, dannet ramme for en række pro-russiske protester. De separatistiske aktivister besatte bygningen mellem 1. marts og 6. marts 2014, hvor den blev ryddet af den ukrainske sikkerhedstjeneste. Under besættelsen af bygningen, erklærede politikeren Pavel Gubarev sig selv som folkets guvernør for provinsen. Han blev efterfølgende anholdt af den ukrainske sikkerhedstjeneste.

Den 6. april 2014 besatte en gruppe separatister atter en del af bygningen, hvorefter de erklærede oprettelsen af Donetsk folkerepublik.

Referencer 

Statsforvaltningen i Ukraine
Bygninger, konstruktioner og anlæg i Donetsk oblast
Mayland

Mayland, egentlig Mayland Burde A/S og tidligere C. Mayland A/S, er et dansk bogtrykkeri, bogbinderi og forlagsvirksomhed.

Virksomheden er grundlagt i 1878 af Caspar O. Mayland (1828-1897) og blev i 1903 omdannet til et aktieselskab. Direktion i 1950: Johan Frederik Woldsen og Erik C. Mayland. Da havde virksomheden adresse på Vesterbrogade 95 i København. Fra 1911 til 1952 var overretssagfører Albert Helweg-Larsen bestyrelsesformand.

I 1965 flyttede Mayland til Meterbuen 18 i Skovlunde, hvor 110 medarbejdere var beskæftiget (2003). I 1978 blev Jørgen Woldsen adm. direktør, hvilket han var til 2004. I 2006 blev Lars Jepsen adm. direktør.

I 2007 solgte den daværende hovedaktionær, direktør Jørgen Woldsen, virksomheden til bestyrelsesformand Hans Trap og bestyrelsesmedlem Bjørn Andersson. Kort efter blev Mayland videresolgt til Burde Förlags AB med hovedsæde i Växjö, Sverige. Peter List har siden 2007 været adm. direktør.

Selskabet har hovedsæde på Herlev Hovedgade 195 i Herlev.

Kilder 
 Danmarks ældste forretninger 1100-1911, Kraks Forlag 1950
 "Kalendere i 125 år" , BogMarkedet, 3 (2003).

Tidligere virksomheder i København
Etableret i 1878
Herlev
Forlag fra Danmark
Grafiske virksomheder i Danmark
Jørgen Woldsen

Jørgen Woldsen (4. juli 1946 – 11. august 2008 i Klampenborg) var en dansk administrerende direktør.

Woldsen var sønnesøn af Johan Frederik Woldsen, som var medindehaver af Mayland. Han blev oplært i virksomheden, blev realist fra Sejergaardsskolen 1962, og var fra 1978 til 2004 adm. direktør for Mayland. Umiddelbart efter sin tiltrædelse påbegyndte han en gennemgribende modernisering af lokalerne og produktionsapparatet i selskabets ejendom i Skovlunde.

Han døde i 2008 af kræft og blev begravet fra Skovshoved Kirke.

Kilder 
 "Døde", Kristeligt-dagblad.dk, 18. august 2008.

Erhvervsfolk fra Danmark
Danskere i 1900-tallet
Danskere i 2000-tallet
Personer døde af kræft
Epiglottal tremulant

Den epiglottale tremulant er en konsonant sproglyd. Den epiglottale tremulant har ikke noget dedikeret symbol i det internationale fonetiske alfabet, men kan transskriberes som ⟨ᴙ⟩ - et omvendt ʀ, homograf til det kyrilliske я.

Udover at forekomme som en ren konsonant er skingre vokaler defineret som værende vokaler med en ledsagende epiglottal tremulant. Disse vokaler transskriberes med to tilder under bogstavet - ⟨◌̰̰⟩.

Egenskaber 
Den velære laterale approksimant er:
 Pulmonisk-egressiv, hvilket betyder at den udtales ved at lade lungerne trykke luft ud gennem taleapparatet.
 Stemt, hvilket betyder at stemmebåndet er spændt under udtalen og genererer dermed en tone.
 Epiglottal, hvilket betyder at den udtales med strubelåget trykket mod strubehovedet.
 Tremulant, hvilket betyder at den udtales ved at rette en luftstrøm over artikulatoren, så der opstår vibration.

Anvendelse i sprog 

Konsonanter
Mercedes-Benz OM 604/OM 605/OM 606

OM 604 er en firecylindret dieselrækkemotor med forkammerindsprøjtning fra Mercedes-Benz. Motoren var en videreudvikling af OM 601 og havde fire ventiler pr. cylinder. Ligesom på forgængeren er motorblokken fremstillet af stål og topstykket af letmetal.

Brugen af fireventilteknik i en personbilsdieselmotor var på daværende tidspunkt en verdensnyhed. Gennem brugen af denne teknologi havde motoren ikke kun mere drejningsmoment og effekt over et betydeligt større omdrejningsområde, men også et op til otte procent lavere brændstofforbrug ved fuld belastning. Derudover kunne partikelemissionerne i udstødningsgassen reduceres med cirka 30 procent. Motoren var ligeledes udstyret med udstødningsgastilbageføring og oxidationskatalysator.

OM 604 blev første gang benyttet i 1993 i C-klassen (type 202) og i 1995 i den nye E-klasse (type 210). Som den eneste Mercedes-Benz-dieselmotor var OM 604 udstyret med en elektronisk styret fordelerindsprøjtningspumpe fra Lucas i stedet for den kendte rækkeindsprøjtningspumpe fra Bosch.

Tætningerne på Lucas-indsprøjtningspumperne blev med tiden sprøde og utætte. Da en udskiftning af hele indsprøjtningspumpen er meget dyr, tilbydes et reparationssæt hvor de berørte tætninger kan udskiftes separat.

Fra 1995 kunne OM 605 i C-klassen (type 202) ligeledes leveres i en turboversion. Den større OM 606 med seks cylindre kom i 1997 i E-klassen (type 210) ligeledes i en turboversion.

OM 605/OM 606 
På samme tekniske basis som OM 604 opstod serierne OM 605 med fem og OM 606 med seks cylindre. Fra 1993 blev OM 605 og OM 606 benyttet i sugeudgaver i 124-serien, mens der sideløbende fortsat benyttedes toventilere som turbomotorer. Fra 1997 kunne disse motorer leveres i efterfølgeren 210 med turbolader.

Med undtagelse af OM 604 D 20, som blev fremstillet i lavt styktal til det sydeuropæiske marked, havde den firecylindrede OM 604 i forhold til OM 605 og OM 606 større værdier for boring (89 mm) og slaglængde (86,6 mm), men et lavere slagvolume (2155 cm³).

Tekniske data

Kilder 

OM 604/OM 605/OM 606
Dieselmotorer
Svalerodensian

Svalerodensian (Gentiana asclepiadea), også skrevet Svalerod-Ensian, er en planteart i ensianslægten. Den kaldes på dansk svalerodensian, fordi de grønne blade lig­ner svalerodens. Plantens videnskabelige artsnavn er opkaldt efter den græske gud for lægekunsten, Æskulap (gr. Asklepios). 

Svalerodensian finder man på temmelig fugtige steder i Alperne. Den bliver 40-60 cm høj. Blomsterne, der er hyacintblå, sidder 2-3 sammen i bladhjørnerne og frem­kommer i august-september. Den tri­ves bedst i halvskygge og på en noget fugtig, humusrig jord.

Se også 

Blå blomster
Ensian-familien
KNVB Cup 2013-14

KNVB Cup 2013-14 var den 96. udgave af den hollandske nationale fodboldpokalturnering. Turneringen begyndte den 28. august 2013 med kampene i første runde, og sluttede den 20. april 2014 med finalen. AZ Alkmaar var de forsvarende mester, efter de havde vundet turneringen i forrige sæson.

PEC Zwolle tog deres første sejr i turneringen nogensinde, ved at vinde 5-1 i finalen over Ajax Amsterdam. PEC Zwolle kvalificerede sig dermed til play-off runden i UEFA Europa League 2014-15.

Deltagere

Kampe

Første runde 
36 amatørklubber deltog i denne runde af turneringen, for en plads i anden runde. Kampene fandt sted den 28. august 2013. 11 amatørhold sad over.

|}

Anden runde 
De 18 vindere fra første runde var med i denne runde, sammen med de 17 Eerste Divisie-klubber, de 18 Æresdivisionen-klubber og de 11 amatørhold der sad over. Disse kampe fandt sted fra den 24. til den 26. september 2013.

|}

Tredje runde 
Disse kampe blev spillet mellem den 29. og 31. oktober 2013.

Fjerde runde 
Disse kampe blev spillet mellem den 17. og 19. december 2013

Kvartfinaler 
Disse kampe blev spillet den 21. og 22. januar 2014.

Semi-finaler

Finale

Referencer 

Fodboldsæson 2013-14
Fodbold i Nederlandene
Sundvedgårds Mølle

Sundvedgårds Mølle var en vindmølle beliggende Sundbyvej 11, Sundby på Sundvedgård på Lolland.

Møllen var en jordhollænder opført ca. 1870, dvs. en hollandsk mølle uden galleri, og den eneste bevarede gårdmølle på Lolland-Falster – og en af kun få i Danmark. I 1967 væltede den i en storm og blev genrejst med en sokkel støbt i beton som erstatning for det oprindelige murede fundament.

Møllen var i de senere år stærkt angrebet af forfald og stod uden vinger. Den blev fredet 1959, men fredningen blev ophævet i 2013 på grund af det fremskredne forfald. Kulturarvsstyrelsen havde i 2008 besluttet at fastholde fredningen, men blev i 2013 underkendt af Kulturministeriet. På SDFE luftfotos fra foråret 2018 er den ikke synlig på adressen.

Kilder 
 Møller på Lolland-Falster

Hollandske vindmøller i Danmark
Bygninger, konstruktioner og anlæg i Guldborgsund Kommune
A5 Tegnestuen

A5 Tegnestuen A/S var en dansk tegnestue i København, grundlagt 1971, som især blev kendt for en række kollektive bebyggelser til undervisningsbrug.

En gruppe arkitekter vandt i 1970 en arkitektkonkurrence om uddannelsesområdet på Nørremarken i Kolding. Vinderen fik til opgave at tegne Kolding Højskole, Nørremarksbiblioteket og Kolding Gymnasium. Året efter tog de navnet A5 Tegnestuen.

Tegnestuen modtog i 1985 Betonelementprisen for Sønderborg Amtsgymnasium, opført 1979-80. I 1980-81 blev elevbygningerne til Vilvorde Havebrugshøjskole ved Tølløse Slot opført efter tegninger af A5 Tegnestuen. Bygningerne, som er udført som tæt-lav-bebyggelse, anvendes nu af Tølløse Slots Efterskole. I 1981 var tegnestuen sammen med Tegnestuen Vandkunsten ansvarlig for udformningen af Stenvadskolen i Farum. I 1986 stod tegnestuen for en udvidelse af Grundtvigs Højskole i Hillerød og fremkom samme år med et projekt til Østre Gasværks bebyggelse, som ikke blev til noget.

Tegnestuen bestod af arkitekterne Robert Grünberger, Flemming Nøhr, Niels Sigsgaard, Henrik Vogel og Anders Dragheim. Den blev videreført som Nøhr & Sigsgaard i 1994.

Værker 
 Kolding Uddannelsescenter, Kolding (1972-78)
 Kolding Højskole (1972-74, nedlagt 1997)
 Feriehus, Skjalm Hvides Vej 62, Tisvildeleje (1974)
 Nørremarksbiblioteket, Kolding (1974-75, nedrevet)
 Kolding Gymnasium (1974-75)
 Sønderborg Amtsgymnasium (1979-80, tildelt Betonelementprisen)
 Vilvorde Havebrugshøjskole ved Tølløse Slot, nu Tølløse Slots Efterskole (1980-81)
 Langebjergskolen, Humlebæk (1980-81)
 Stenvadskolen, Farum (1981, sammen med Tegnestuen Vandkunsten)
 Jættestuerne, Skive (1983-84)
 Udvidelse af Grundtvigs Højskole i Hillerød (1986)
 Renovering af Farum Midtpunkt (1986-89)
 Bøgeparken, Kongens Lyngby (1990-91)
 Renovering af Høje Gladsaxe (1990-92)

Kilder 

Arkitektvirksomheder i Danmark
Etableret i 1971
Ophørt i 1994
Tidligere virksomheder i København
Vilvorde

Vilvorde, tidligere Vilvorde Havebrugshøjskole, er en dansk uddannelsesinstitution, som tilbyder uddannelser indenfor  gartnerfaget og (i dag)  andre grønne fagområder. Den lå først i Ordrup og siden i Tølløse, indtil den i 1991 blev en del af Roskilde Tekniske Skole.

Historie 
Vilvorde blev grundlagt som Danmarks første havebrugshøjskole 2. april 1875 af Stephan Nyeland på et stort areal ved Ordrup Krat (nuværende Vilvordevej 70). Han havde købt Skovlyst med ca. 20 tønder land. Der blev bygget skolebygning, der indeholdt bolig til forstander, lærer og elever. To små drivhuse blev etableret. Skolen havde syv elever. Institutionen fik navn efter en by i Belgien, Vilvorde, hvor der i 1848 var oprettet en belgisk Havebrugshøjskole, som Nyeland ofte havde besøgt på studieture.

Kun få måneder efter indvielsen brændte skolen ned den 17. september, og Nyeland var tæt på at opgive projektet. På opfordring fra Christian IX, der havde set flammerne fra sin balkon på Bernstorff Slot, blev skolen genopført og stod klar i 1876. Indtil 1900 boede eleverne på skolen. I 1905 blev Nyeland imidlertid nødt til at forlade sin institution, da hans helbred var svigtende, og han var flyttet til Gudhjem. Den tidligere elev Lars Nielsen forpagtede skolen, men med ringe held, og i 1909 dyrkede skolen mere korn end havebrug.

8. november 1911 overtog Valdemar Jensen Vilvorde, og under hans ledelse - assisteret af Niels Klougart, senere forstander på Beder Gartnerskole - oplevede havebrugshøjskolen en renæssance. År for år oplevede skolen stadigt større søgning, indtil økonomiske forhold i 1958 gjorde det umuligt at forsætte arbejdet. Jensen udstykkede derfor en stor del af jorden til villagrunde, men beholdt fire tønder land og tilbød en kreds af gartnere at føre skolen videre som en selvejende institution for 400.000 kr. De skulle til gengæld love ham at gøre undervisningen mere tidssvarende ved at udvide skolen. 25. marts blev "Den selvejede institution Havebrugshøjskolen Vilvorde" stiftet med Erik Skovby som forstander, og den 1. oktober samme år startede 21 elever. Fra 1977 var Svend Englyst forstander.

Selvom gartnerne havde ofret fire millioner kroner på en modernisering af skolen, blev undervisningen 19. juni 1981 flyttet til Tølløse Slot, hvor nye elevbygninger var blevet opført fra 1979 som tæt-lav-bebyggelse ved A5 Tegnestuen. Dernæst overtog Dansk Sygeplejeråd bygningerne i Ordrup og indrettede kursuscenter med samme navn: Vilvorde.

I 1983 tiltrådte Kerner Viinberg som forstander, og han blev i 1985 efterfulgt af Henrik Andersen, som i 1989 blev efterfulgt af Ole Bodholt. I 1991 blev Vilvorde Havebrugshøjskole overtaget af Roskilde Tekniske Skole, der relokerede den til et område syd for byen, tæt ved Holbækmotorvejen. Bygningerne i Tølløse overgik til Tølløse Slots Efterskole.

Eksterne henvisninger 
 Vilvorde Kursuscenters hjemmeside 
 Vilvordes historie 1873-2000 

Ordrup
Tølløse
Etableret i 1875
Landbrugsskoler i Danmark
Gartneri
Ring Øst (Næstved)

Ring Øst (O2) er en omfartsvej der går øst om Næstved. Vejen er en tosporet fordelingsvej, og åbnede den 12. december 2012.

Omfartsvejen er cirka 8 kilometer lang og starter i det nordlige Næstved i en stor fordelerring ved Køgevej, fra Køgevej føres vejen over Lille Syd, jernbanen mellem Næstved og Roskilde over Køge. Derefter fortsætter den til Stenlængegårdsvej, hvor til der er forbindelse mod det østlige Næstved. Derfra føres vejen videre forbi Skyttemarksvej og videre indtil den munder ud i Ny Præstøvej. Omfartsvejen føres videre som Ring Syd til Vordingborgvej i 2017.

Kilder 

Omfartsveje i Danmark
Veje i Næstved
Etableret i 2012